การกระทำของพระองค์เจ้ารพีฯ และกลุ่มผู้พิพากษาในคดีพญาระกา ได้ส่งผลกระทบต่องานในกระทรวงยุติธรรมเป็นอย่างมาก เนื่องจากอะไร
A. ไม่ได้ตระหนักถึงพระมหากษัตริย์และแผ่นดิน
B. ความสำนึกของข้าราชการในระบบใหม่ที่แตกต่างไปจากเดิม
C. ผู้พิพากษาระดับสูงตบเท้าลาออกอย่างพร้อมเพรียง
D. การปล่อยให้ระบบราชการแต่ละส่วนมีอิสระไปจากพระมหากษัตริย์
ข้อที่ถูกต้องได้แก่ C.  เนื่องจาก เพราะการกระทำของพระองค์เจ้ารพีฯ และกลุ่มผู้พิพากษาในคดีพญาระกา ได้ส่งผลกระทบต่องานในกระทรวงยุติธรรมเป็นอย่างมาก เนื่องจากแทบทั้งหมดของผู้พิพากษาระดับสูงตบเท้าลาออกอย่างพร้อมเพรียง ส่งผลต่อการชะงักงันของงานของกระทรวงอย่างไม่อาจหลีกเลี่ยง

‘คดีพญาระกา’ เกิดขึ้นในช่วงปลายรัชกาลที่ 5 สืบเนื่องมาจากกรมพระนราธิปฯ ได้ทรงพระนิพนธ์บทละครเรื่อง ปักษีปกรณัม กล่าวถึงพักตร์ ซึ่งเป็นละครและหม่อมของกรมพระนราธิปฯ ได้หลบหนีออกไปจากวังและไปพึ่งบารมีของพระองค์เจ้ารพีฯ กลวิธีที่ทรงพระนิพนธ์ก็คือใช้ความเปรียบกล่าวถึงนางไก่ญี่ปุ่นผู้มักมากในกามหนีจากพญาระกาไปพึ่งบุญผู้อื่นแต่ก็แก้ปัญหาไม่ได้ ท้ายที่สุดจึงไปหาพญานกเค้าแมวซึ่งต่อมาก็ได้นางไก่ญี่ปุ่นเป็นเมีย และสร้างความบาดหมางให้เกิดขึ้นจนเกือบจะเกิดเป็นการต่อสู้ระหว่างฝ่ายพญาระกาและพญานกเค้าแมว

บทละครเรื่องนี้กรมพระนราธิปฯ ได้ทูลเกล้าให้รัชกาลที่ 5 เพื่อจะไปแสดงถวาย แต่ได้มีผู้นำไปให้พระองค์เจ้ารพีฯ อ่านและเกิดความเข้าใจว่าพระองค์ถูกทำให้เสื่อมเสียเกียรติยศโดยที่ผู้เป็นพระราชบิดามิได้ปกป้อง พระองค์จึงน้อยใจและได้ทำการ ‘ประท้วง’ ด้วยการลงเรือไปอยู่ที่ศาลเจ้าองครักษ์ปลายคลองรังสิต ต่อมาได้มีผู้พิพากษาซึ่งเป็นลูกศิษย์และผู้ใกล้ชิดในกระทรวงยุติธรรมจำนวน 28 คน ทำหนังสือถวายฎีกามีใจความว่ามีผู้กล่าวสบประมาทพระองค์เจ้ารพีฯ อีกทั้งเข้าใจว่าพระองค์ก็ได้กราบถวายบังคมลาออกจากเสนาบดีกระทรวงยุติธรรม จึงขอลาออกจากตำแหน่งไปพร้อมกัน เพราะเห็นว่า “เมื่อไร้กรมหมื่นราชบุรีผู้ทรงเปนครูและผู้อุปถัมภ์เสียแล้ว ก็รู้สึกว่าจะหาความเจริญ หรือความอยู่โดยผาสุกต่อไปมิได้ต่อไป”

การกระทำของพระองค์เจ้ารพีฯ และกลุ่มผู้พิพากษาในครั้งนี้ได้ส่งผลกระทบต่องานในกระทรวงยุติธรรมเป็นอย่างมาก เนื่องจากแทบทั้งหมดเป็นผู้พิพากษาระดับสูง การ ‘ตบเท้าลาออก’ อย่างพร้อมเพรียงจึงย่อมส่งผลต่อการชะงักงันของงานของกระทรวงอย่างไม่อาจหลีกเลี่ยง รัชกาลที่ 5 ทรงมีความเห็นต่อการกระทำในครั้งนี้อย่างรุนแรง

“ไม่มีแบบแผนอะไรเลยที่จะทำเช่นนี้, ทั้งในเมืองไทยเมืองฝรั่ง. จะหาอะไรที่แก้แค้นคนพวกนี้ไม่ได้จนนิดเดียว, เปนอย่างอัปรีย์ที่สุดแล้ว, หาอะไรเปรียบไม่ได้. เอาการส่วนตัวมายกขึ้นเปนเหตุที่จะงดไม่ทำการตามน่าที่ราชการ, นับว่าปราศจากความคิด, ปราศจากความกตัญญูต่อพระเจ้าแผ่นดิน และต่อแผ่นดิน, ถือนายมากกว่าเจ้า” และเนื่องจากเหตุการณ์ดังกล่าวมีต้นเรื่องมาจากพระองค์เจ้ารพีฯ จึงหลีกเลี่ยงไม่พ้นที่รัชกาลที่ 5 ย่อมจะมีความคิดเห็นเกี่ยวกับการกระทำของพระองค์
92.ข่าวสารทั่วไป สถิติต่างๆ